Mahzar bosanske fukare Visokoj Porti
<s>Mahzar piše bosanska fukara,</s>

<s>Ter se mole svoga gospodara,</s>

<s>Gospodara čestitioga cara:</s>

<s>Sultan care, sunce ogrijano!</s>

<s>Pišem ti sitna arzuhala,</s>

<s>Nu poslušaj i našeg halala:</s>

<s>Što imasmo siromaškog mala,</s>

<s>Potrošismo, sunce ogrijano!</s>

<s>Bosna ti je svem serhatu glava:</s>

<s>S jedne strane teče voda Sava,</s>

<s>Su tri strane kaurska je lava,</s>

<s>Za to znadeš sunce ogrijano!</s>

<s>Ovo nije ništa za besjedi,</s>

<s>Od kako nam postanuše djedi,</s>

<s>Dosti su se napili ijedi,</s>

<s>Od kaura, sunce ogrijano!</s>

<s>Čuvajući rata i krajine,</s>

<s>I po Bosni velike planine,</s>

<s>Oblačeći krvave haljine,</s>

<s>Sultan care, sunce ogrijano!</s>

<s>Da poćutiš velikog hala:</s>

<s>Ima care, dvadeset godin' dana</s>

<s>Nije ti se Bosna nasmijala</s>

<s>Od nevolje, sunce ogrijano!</s>

<s>Upitaj nas što smo i kako smo,</s>

<s>Što imasmo ono i dadosmo,</s>

<s>Sad veče ničice padosmo,</s>

<s>Aman, care, sunce ogrijano!</s>

<s>Svakakvije muka naučili,</s>

<s>Petnaest godin' gladim nas mučili,</s>

<s>Što nas nijesu još crvi točili,</s>

<s>Sultan care, sunce ogrijano!</s>

<s>Tri godine mori nas morija,</s>

<s>Što bijaše zemlja orija,</s>

<s>Sada po njoj poraste korija,</s>

<s>Neka znadeš, sunce obasjano!</s>

<s>Od kako je Bosna postanula,</s>

<s>Nije ovako ona propanula,</s>

<s>Gotovo je posve potonula,</s>

<s>Znaš li za to, sunce obasjano!</s>

<s>Bosna ti se moli i poklanja,</s>

<s>Dovu čini kada namaz klanja,</s>

<s>Od postanka s kaurima ganja,</s>

<s>Za tvoj obraz, sunce ogrijano!</s>

<s>Dvanaest godin' bijući sijake</s>

<s>Pogubismo po izbor junake,</s>

<s>Sad him plaču ostarile majke,</s>

<s>Za šehitim, sunce ogrijano!</s>

<s>Petnaest hiljad' dali smo šehita,</s>

<s>Za to danas niko i ne pita,</s>

<s>Koga nije ter da se ne skita?</s>

<s>Čuješ ovo, sunce ogrijano!</s>

<s>Ranjenika - ni hesaba nejma,</s>

<s>U kog ruke, u kog noge nejma,</s>

<s>U kog uha, u kog oka nejma,</s>

<s>Sultan care, sunce ogrijano!</s>

<s>Ako ne slušaš ove riči naše,</s>

<s>Ti upitaj Mehmed Selim paše,</s>

<s>Što se od njeg svi dušmani plaše,</s>

<s>Sadri-azam, sunce ogrijano!</s>

<s>On je u Bosni mrve posidio,</s>

<s>Bosanske harekete vidio,</s>

<s>U Bosansku vojsku dohodio,</s>

<s>Upitaj ga, sunce ogrijano!</s>

<s>Poezija
Mustafa Firaki</s>

